ESA-tiimin kick-off kokousmuistio 08.09.2023

Aika: 08.09. klo 12.45-13.50

Paikka: Teams

Paikalla: Juliaana Grahn
Iina Lehtiniemi
Emilia Naukkarinen
Maria Rissanen
Syksy Siitari

1. ESA-verkoston syksy 2023

Pohdittiin PiKe-työryhmien kick-off -päivänä, mitä asioita voisimme toteuttaa ESA-verkoston voimin syksyllä 2023. Keväällä 2023 ideoitiin jo seuraavaa Ideat ja vinkit -koulutusta digi-teemalla, ja päätettiin toteuttaa ainakin yksi Ideat ja vinkit -koulutus loppuvuodesta 2023. Ideat ja vinkit -koulutukset ovat matalalla kynnyksellä tehtyjä käytännön läheisiä koulutuksia, joiden kesto on noin 2 tai 3 tuntia.

Koulutuksen teemaa tarkennetaan vielä tulevissa kokouksissa – pidetäänkö koulutus digi-teemaisena vai yleisesti asiakkaiden opastamiseen liittyvänä koulutuksena? Jatketaan suunnittelua ensimmäisessä kokouksessa.

Lisäksi pohdittiin matalan kynnyksen keskustelutilaisuutta LaNu-verkoston Lanu-pulinoiden tyyliin. Lanu-pulinat ovat Teamsin välityksellä järjestettäviä keskustelutilaisuuksia, joilla ei ole muuta agendaa kuin osallistujien sillä hetkellä mielessä olevat pulmat. Keskustelua ja pohdintaa käynnistellään mm. JamBoardin avulla ja Lanu-pulinat ovat olleet hyvin kiitelty konsepti. Konsepti vaikutta niin toimivalta, että pulinoita halutaan kokeilla myös ESA-aiheiden parissa. ESA-verkoston toimintaa ajatellen halutaan kuitenkin tarjota jokin keino esittää kysymyksiä etukäteen anonyymisti. Syksy lupasi selvitellä tähän tarkoitukseen sopivia alustoja. Suunnitellaan ESA-pulinoita vastaavasti ensimmäisessä kokouksessa lisää.

Selvitetään myös mahdollisuutta tehdä oppimisvierailu esteettömyyden ja saavutettavuuden merkeissä esimerkiksi Turun tai Seinäjoen pääkirjastoon.

3. ESA-kysely

Päätettiin tehdä kysely PiKe-kirjastojen työntekijöille. Kyselyn avulla selvitetään, mihin esteettömyyteen ja saavutettavuuteen liittyvään asiaan kollegat kaipaavat eniten koulutusta tai onko heillä muita toiveita ESA-verkoston toimintaan liittyen. Kyselyn kysymykset voisivat olla nämä, tarkkaa muotoa voidaan vielä hioa:

 1) Minkä erityisryhmän/erityisryhmien kohtaamisesta haluaisit lisää tietoa?
 2) Mistä apuvälineestä haluaisit tietoa?
 3) Mikä esteettömyyteen ja saavutettavuuteen liittyvä asia tuntuu sinusta vaikeimmalta? / Mihin kaipaat lisää koulutusta?
 4) Avoin kysymys, esim. Mitä toivot ESA-verkostolta?

Kysymysten lisäksi avataan kyselyn alussa esteettömyyttä ja saavutettavuutta sekä ESA-verkoston toimintaa. Hyödynnetään kyselyn toteuttamisessa AkePiken kyselyalustoja.

4. Seuraava kokous

13.10. klo 13-14.30 Teamsissa.